NWU-Puk bly Varsitybeker-kampioene | Maroela Media
NWU-Puk bly Varsitybeker-kampioene
Die Noordwes-Universiteit (NWU) se Puk-rugbyspan bly die Varsitybeker-rugbyreeks se kampioen vir 2016.
Die Pukke het in April die Maties met 7-6 verslaan in die eindstryd. Kort hierna is egter aangekondig dat 'n dispuut teen die Pukke verklaar is nadat hulle glo 'n speler gebruik het wat nie aan die voorskrifte van die reeks voldoen het nie.
Die dispuut het glo gehandel oor 'n speler wat twee keer as 'n eerstejaar gespeel het vir verskillende universiteite. Volgens die Varsitybeker se reëls mag 'n eerstejaar nie twee keer aan die onderskeie reekse deelneem nie.
Volgens die NWU is die Puk-rugbyspan onskuldig bevind aan die aantyging dat spelers in die eindstryd gespeel het wat nie aan die reëls van Varsitybeker voldoen het nie. "Deel van dié bevinding is ook 'n kostebevel teen Varsitybeker."
Die volledige bevinding van die ondersoek was nie onmiddellik beskikbaar nie.
NWU Pukke Varsitybeker
Julius Malema met klippe gegooi
Lekker vir julle Pukke.
Well done, PUKKE…..terwyl julle nog on-getransformeer is…Ons weet nie hoe lank dit nog gaan hou nie. Miskien wen julle hom weer…..vir Akademia.
Mooi so pukke, julle was en bly die wenners van die varsitybeker, goeie probeerslag deur die verloorders maar het nie geslaag nie.